
Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de canalizare existente nu acoperă toate zonele construite, situaţie întâlnită şi pe strada Călimăneşti ( zona Tazlău). Această deficienţă impune realizarea unei reţele de canalizare pe acest traseu.

Menţionăm că în conformitate cu Protocolul de Colaborare nr.  SC2005-13844/03.08.2005 încheiat de Municipiul Timişoara cu cetăţenii domiciliaţi pe strada Călimăneşti ( zona Tazlău), achiziţionarea tubulaturii necesare realizării reţelei de canalizare se va face de către cetăţeni.

Valoarea totală a investiţiei ,,Extindere reţea de canalizare -  strada Călimăneşti ( zona Tazlău)” este estimată la 269.569,9 lei (cu TVA), respectiv 73.754,6 Euro (1 EURO=3,6549 lei la data de 30.11.2005).

Având în vedere faptul că finanţarea obiectivului ,,Extindere reţea de  canalizare – strada Călimăneşti ( zona Tazlău) ” se face din bugetul local, Capitolul 63.02.09 ,,Alimentări cu apă”, propunem aprobarea studiului de fezabilitate conform proiectului P 01/2005 întocmit de S.C. DELTA PROJECT S.R.L.

